
REFERAT
privind aprobarea proiectelor culturale cu finanţare nerambursabilă alocată de la bugetul local 
al Municipiului Timişoara pentru activităţi nonprofit de interes local, pe anul 2015
Prin HCL 96/ 03.03.2015 a fost aprobat noul regulament al finanţărilor nerambursabile de la bugetul local, iar prin Dispoziţia Primarului Municipiului Timişoara nr. 1130/07.06.2013 a fost aprobata componenta Comisiei de analiza a proiectelor culturale, pentru selecţia şi evaluarea proiectelor care vor beneficia de finanţări nerambursabile de la bugetul local pentru activităţi nonprofit de interes local pe anul 2015.
În continuare, a fost demarată procedura conform regulamentului de aplicare aprobat prin HCL 96/2015. 

Prin procesul verbal din data de 21.05.2015 comisia de analiza a proiectelor culturale constituită în baza dispoziţiei Primarului Municipiului Timişoara nr. 1130/07.06.2013, în urma jurizării proiectelor s-a stabilit şi încheiat anexa 1 privind proiectele culturale pe anul 2015. 
Sumele prevăzute în anexa 1 sunt în cuantum total de 300.000 lei, vor fi plătite din bugetul local pe anul 2015, capitolul bugetar 67.50.02.30.

Având în vedere cele de mai sus propunem emiterea unei hotărâri a Consiliului Local prin care să se aprobe lista proiectelor care vor fi finanţate în baza Legii 350/2005 privind regimul finantarilor nerambursabile din fonduri publice alocate pentru activitati nonprofit de interes general republicată şi modificată, conform anexei 1 care va face parte din hotărâre.

